Document ID: /roh_data/filtered/fineweb-2-filterrobots_roh.jsonl.gz/17185

Las proximas duas emnas vegnan chavads ils pli chars 20 meters da l’entir tunnel. Ils lavurants ston numnadamain surmuntar ina vetta da crap tut speziala – la «Raibler – Rauwacke». Gia lunsch avant l’emprima badigliada uffiziala dal nov fabricat han cumenzà las preparaziuns.
Dimensiuns cumparegliablas cun la NEAT
Ina chaverna pli gronda ch’il diameter da la NEAT è vegnida siglientada or dal grip, quai per far plazza a grond agregats ch’han stuì schelar l’entira largezza da la vetta. Mo cun questa metoda èsi uss pussaivel da surmuntar la vetta senza che l’entir tunnel vegn inundà cun crappa e lozza. RTR ha pudì dar in sguard exclusiv cur che la vetta instabila è cumparida per l’emprima giada.